Uniuersis presentes litteras inspecturis Magistri Guichardus de lingonis Autissiodorensis et philippus de bretigniaco Remensis Canonici Officiales Remenses in domino Salutem . Noueritis quod coram thoma de Uarmeriuilla clerico fideli curie Remensis ad hoc specialiter a nobis deputato , propter hoc specialiter constituti Theobaldus dictus grassus , perrardus Robertus clericus fratres maria relicta colinii fratris quondam dictorum fratrum Uietus filius baudoti qui fuit filius iuliete sororis quondam dictorum fratrum et Uruinus dictus Rosiers heredes richeri quondam dicti la griue de mouchereyo et iuliardus dictus la griue de Mouchereyo qui omnes isti sunt de parrochia de bena . Recognouerunt se uendidisse ecclesie clarimarisci iuxta Remis , tres pecias terre arabilis , quas dicti uenditores tenebant et possidebant tempore confectionis presencium et ante ut dicebant sitas in territorio de Tuiseio . Quarum prima sita est in loco qui dicitur au marzelles , que continet in se nouem iornalia terre et dimidium tantum . Alia pecia terre uidelicet secunda sita est in loco qui dicitur au montcursim iuxta terram Mansaidini de Tuiseyo . Alia uero pecia terre sita est in eodem loco iuxta terram liberorum Gerberti quondam dicti de campis , et iste due ultime pecie terre continent in se undecim iornalia terre et dimidium tantum , que tres pecie terre predicte sunt et fuerunt de censu ecclesie supradicte . Precio quatuor librarum et quatuor solidorum parisiensium , de quibus recognouerunt dicti uenditores creantum suum habuisse a dicta ecclesia in pecunia numerata sibi tradita , soluta et deliberata , bona legittima et bene currente . Promittentes uenditores predicti fide a quolibet ipsorum super hoc prestita corporali , quod contra dictam uendicionem , per se uel per alium , seu per alios non uenient in futurum , nec uenire procurabunt , nec querent artem uel ingenium causam uel materiam per que predicta uendicio inposterum ualeat impediri . Sed aduersus omnes iuri ac legi parere uolentes , legittimam exinde dicte ecclesie portabunt garandiam , et pro dicta garandia portanda assignauerunt uenditores predicti et quilibet eorum insolidum dictam ecclesiam , ad omnia bona sua mobilia et immobilia presencia et futura , ubicunque sint fuerint et poterunt inueniri . Renunciantes expresse uenditores predicti sub predictis fidei dacionibus , excepcioni rei non uendite , pecunie non numerate , non tradite et non sibi solute , a dicta ecclesia uel eius certo mandato , omni excepcioni doli mali fraudis lesionis decepcionis ultra medietatem iusti precii excepcioni senatus consulti uelleyani epistole diuiadriani , omnique iuris et legis auxilio , tam canonici quam ciuilis , omni consuetudini uille et statuto beneficio restitucionis in integrum . Et omnibus aliis excepcionibus deffensionibus allegacionibus et auxiliis , tam iuris quam facti , que sibi possent competere , et dicte ecclesie obesse , ad elidenda siue impedienda premissa uel aliquid premissorum . In cuius rei testimonium presentibus litteris de uoluntate et assensu dictorum uenditorum Sigillum Curie Remensis duximus apponendum . Item medietas uero dictarum duarum peciarum terre ad iuliardum dictum la griue de monchereyo predictum , tempore confectionis presencium pertinebat / et alia medietas , cum prima pecia terre predicta , ad alios uenditores predictos pertinebat / pro ut omnes predicti uenditores asserebant . Datum Anno domini m .cc . sexagesimo octauo , sabbato post festum beati petri aduincula . Sic signatis . Th . de Uarll .